CELEX: 62015CN0250
Language: el
Date: 2015-05-29 00:00:00
Title: Υπόθεση C-250/15: Αίτηση προδικαστικής αποφάσεως την οποία υπέβαλε το Rechtbank van eerste aanleg te Antwerpen (Βέλγιο) στις 29 Μαΐου 2015 — Vivium SA κατά Belgische Staat

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/9
            
         Αίτηση προδικαστικής αποφάσεως την οποία υπέβαλε το Rechtbank van eerste aanleg te Antwerpen (Βέλγιο) στις 29 Μαΐου 2015 — Vivium SA κατά Belgische Staat
   (Υπόθεση C-250/15)
   (2015/C 262/12)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Antwerpen
   
      Διάδικοι στην υπόθεση της κύριας δίκης
   
   
      Προσφεύγουσα: Vivium SA
   
      Καθού: Belgische Staat
   
      Προδικαστικό ερώτημα
   
   Αντιτίθεται το δίκαιο της Ένωσης, και ειδικότερα οι αρχές της αποτελεσματικότητας και της ισοδυναμίας, στην εφαρμογή νομοθεσίας κράτους μέλους βάσει της οποίας οι δυνατότητες ασκήσεως διοικητικών ή δικαστικών προσφυγών κατά των πράξεων και κανονισμών διοικητικών οργάνων οι οποίες στηρίζονται σε διάταξη του εθνικού δικαίου, δεν επανενεργοποιούνται αν σε απόφαση του Δικαστηρίου της Ευρωπαϊκής Ένωσης, δυνάμει του άρθρου 267 της Συνθήκης για τη λειτουργία της Ευρωπαϊκής Ένωσης (πρώην άρθρου 234 ΕΚ), κρίθηκε ότι διάταξη του εθνικού δικαίου αντιβαίνει προς το δίκαιο της Ένωσης, ενώ κάθε ενδιαφερόμενος δύναται να καταθέσει ενώπιον του Grondwettelijk Hof αίτηση ακυρώσεως διατάξεως του εθνικού δικαίου όταν απόφαση του Grondwettelijk Hof, εκδοθείσα επί προδικαστικού ερωτήματος που υπέβαλε εθνικό δικαστήριο, διαπίστωσε ότι αυτή η διάταξη του εθνικού δικαίου αντιβαίνει προς το Σύνταγμα, και η ακυρωτική απόφαση του Grondwettelijk Hof επί της αιτήσεως αυτής επανενεργοποιεί τις δυνατότητες ασκήσεως διοικητικών ή δικαστικών προσφυγών κατά των πράξεων και κανονισμών διοικητικών οργάνων οι οποίες στηρίζονται στην ακυρωθείσα διάταξη του εθνικού δικαίου;